b'\n_START_ARTICLE_\nHearts of Iron II\n_START_SECTION_\nHistoria\n_START_PARAGRAPH_\nAivan vuoden 2005 alussa Paradox Interactive julkaisi Hearts of Iron -peliin jatko-osan, Hearts of Iron II:ksi nimetyn t\xc3\xa4ysihintaisen uuden pelipaketin. Jatko-osa keskittyi korjaamaan teko\xc3\xa4lyn puutteita ja uudisti teknologisen kehittelyn ja valtioiden poliittiset p\xc3\xa4\xc3\xa4t\xc3\xb6kset t\xc3\xa4ysin. Taisteluj\xc3\xa4rjestelm\xc3\xa4\xc3\xa4 muutettiin my\xc3\xb6s realistisempaan suuntaan (muun muassa suuret motit ovat nyt mahdollisia ja vastaavat paremmin todellista hy\xc3\xb6ty\xc3\xa4\xc3\xa4n) ja bugeista l\xc3\xa4hes t\xc3\xa4ysin vapautettu moninpeli.\n_START_SECTION_\nSkenaariot\n_START_PARAGRAPH_\nHearts of Iron II:ssa p\xc3\xa4\xc3\xa4see osallistumaan toiseen maailmansotaan melkein mille tahansa sen aikaisista valtioista. Sotaan p\xc3\xa4\xc3\xa4see mukaan vuosien 1936, 1938 1939, 1941 ja 1944 kohdalta. Lis\xc3\xa4ksi on erikseen t\xc3\xa4rkeimpi\xc3\xa4 taisteluja, kuten taistelu Ranskasta, operaatio Barbarossa ja Normandian maihinnousu sek\xc3\xa4 talvisota.\n_START_SECTION_\nLis\xc3\xa4osat\n_START_PARAGRAPH_\nHearts of Iron II:selle julkaistiin huhtikuussa 2006 lis\xc3\xa4levy nimelt\xc3\xa4 Doomsday, joka tuo peliin uuden kuvittellisen Doomsday-nimisen skenaarion. Skenaariossa siirryt\xc3\xa4\xc3\xa4n suoraan toisesta maailmansodasta kolmanteen maailmansotaan, hetkeen jossa Neuvostoliitto olisi jatkanutkin levitt\xc3\xa4ytymist\xc3\xa4\xc3\xa4n l\xc3\xa4nteen, eik\xc3\xa4 pys\xc3\xa4htynyt Berliiniin niin kuin oikeasti tapahtui._NEWLINE_Peliin on my\xc3\xb6s tehty laajennus Armageddon joka ilmestyi maaliskuun loppupuolella 2007.'